b'\n_START_ARTICLE_\nStortingsvalget 1838\n_START_SECTION_\nValgordning\n_START_PARAGRAPH_\nI hvert prestegjeld hadde sognepresten ansvar for \xc3\xa5 holde valgting som utpekte valgmenn. Sognepresten hadde ogs\xc3\xa5 ansvaret for \xc3\xa5 vite hvem som var kvalifisert for stemmerett. Hvert kj\xc3\xb8psted holdt valgting og oppnevnte \xc3\xa9n valgmann for hver femti stemmeberettigede. Hvert prestegjeld p\xc3\xa5 landet oppnevnte \xc3\xa9n valgmann for hvert p\xc3\xa5begynte 100 stemmeberettigede._NEWLINE_Valgmennene m\xc3\xb8ttes til valgmannsting. P\xc3\xa5 landet hadde hvert av de sytten amtene valgmannsting, og utpekte inntil fire av 67 stortingsrepresentanter. 5-14 valgmenn skulle velge \xc3\xa9n stortingsrepresentant, 15-24 skulle velge to, 25-34 valgte tre, flere enn 34 valgte fire._NEWLINE_Kj\xc3\xb8pstedene var oppdelt i 18 valgdistrikter. Disse valgdistriktene hadde \xc3\xa9n eller flere representanter, dels valgte flere kj\xc3\xb8psteder sammen \xc3\xa9n representant. En kj\xc3\xb8pstad med f\xc3\xa6rre enn 150 stemmeberettigede (Sandefjord, Porsgrunn, Grimstad, og Molde) valgte tingmann sammen med n\xc3\xa6rmeste st\xc3\xb8rre kj\xc3\xb8pstad. 3-6 valgmenn i en kj\xc3\xb8pstadsvalgkrets hadde \xc3\xa9n representant, 7-12 hadde to, 11-14 hadde tre, flere enn 14 hadde fire._NEWLINE_Kvalifisert for stemmerett var menn over 25 \xc3\xa5r med eiendom av en viss st\xc3\xb8rrelse. I tillegg var embedsmenn og rettighetsmenn i Finnmark kvalifisert. For \xc3\xa5 v\xc3\xa6re stemmeberettiget m\xc3\xa5tte de i tillegg avlegge ed til grunnloven ved innf\xc3\xb8ring i manntall. Allmenn stemmerett for menn ble innf\xc3\xb8rt i 1898. Kvinner hadde ikke stemmerett._NEWLINE_\xc3\x98sterris\xc3\xb8r stemte for f\xc3\xb8rste gang som kjopsted, med egen stortingsrepresentant. Bratsberg amt og Nordre Trondhjems amt hadde fire stortingsrepresentanter hver, \xc3\xa9n flere enn ved de tidligere valgene._NEWLINE_Den totale folkemengden var ansl\xc3\xa5tt til 1 235 450, 69 737 hadde stemmerett. Av disse stemte 34 989. 323 valgting i landdistriktene utpekte totalt 810 valgmenn. 22 valgting i byene utpekte totalt 130 valgmenn. Valgmannstingene ble holdt i perioden 3. juli 1838 til 8. november 1838.\n_START_SECTION_\nPolitikk\n_START_PARAGRAPH_\nDet 9. ordentlige storting vedtok H\xc3\xa5ndverksloven som blant annet innebar at laugsvesenet opph\xc3\xb8rte og at streik ble lovlig.\n_START_SECTION_\nResultater\n_START_PARAGRAPH_\nValgmennene kunne stemme p\xc3\xa5 hver enkelt stortingsplass i sitt valgmannsting. Kandidatene m\xc3\xa5tte tilh\xc3\xb8re valgkretsen, og kunne ikke stemme p\xc3\xa5 seg selv.'